CELEX: 32013D0138
Language: mt
Date: 2013-03-18 00:00:00
Title: 2013/138/UE: Deċiżjoni tal-Kunsill tat- 18 ta’ Marzu 2013 li tistabbilixxi l-pożizzjoni li għandha tittieħed f’isem l-Unjoni Ewropea fi ħdan il-Kunsill Internazzjonali taż-Zrieragħ fir-rigward tal-estensjoni tal-Konvenzjoni dwar il-Kummerċ taċ-Ċereali tal-1995

20.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 77/1
            
         DEĊIŻJONI TAL-KUNSILL
   tat-18 ta’ Marzu 2013
   li tistabbilixxi l-pożizzjoni li għandha tittieħed f’isem l-Unjoni Ewropea fi ħdan il-Kunsill Internazzjonali taż-Zrieragħ fir-rigward tal-estensjoni tal-Konvenzjoni dwar il-Kummerċ taċ-Ċereali tal-1995
   (2013/138/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 207, flimkien mal-Artikolu 218(9), tiegħu,
   Wara li kkunsidra l-proposta tal-Kummissjoni Ewropea,
   Billi:
   Il-Konvenzjoni dwar il-Kummerċ taċ-Ċereali tal-1995 ġiet konkluża bid-Deċiżjoni tal-Kunsill 96/88/KE (1) u ġiet estiża b’mod regolari għal perjodi oħra ta’ sentejn. Dik il-Konvenzjoni kienet estiża l-aħħar f’Ġunju 2011 permezz ta’ deċiżjoni tal-Kunsill Internazzjonali taż-Żrieragħ, u tibqa’ fis-seħħ sat-30 ta’ Ġunju 2013. Huwa fl-interess tal-Unjoni li din terġa’ tiġi estiża. Għalhekk, il-Kummissjoni, li tirrappreżenta lill-Unjoni fi ħdan il-Kunsill Internazzjonali taż-Żrieragħ, għandha tiġi awtorizzata tivvota favur din l-estensjoni,
   ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f’isem l-Unjoni fi ħdan il-Kunsill Internazzjonali taż-Żrieragħ hija li tivvota favur l-estensjoni tal-Konvenzjoni dwar il-Kummerċ taċ-Ċereali tal-1995 għal perjodu ieħor ta’ mhux aktar minn sentejn.
   Il-Kummissjoni b’dan hija awtorizzata tesprimi diK il-pożizzjoni fi ħdan il-Kunsill Internazzjonali taż-Żrieragħ.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-18 ta’ Marzu 2013.
      
         
            Għall-Kunsill
         
         
            Il-President
         
         S. COVENEY
      
   
   
      (1)  ĠU L 21, 27.1.1996, p. 47.